กสทช. ให้โอเปอเรเตอร์ 5 ค่าย ขยายเวลาชดเชยเยียวให้ประชาชนภาคใต้ที่ได้รับผลกระทบด้านโทรคมนาคมจากพายุโซนร้อนปาบึกอีก 7 วัน
กสทช. ให้โอเปอเรเตอร์ 5 ค่าย ขยายเวลาชดเชยเยียวให้ประชาชนภาคใต้ที่ได้รับผลกระทบด้านโทรคมนาคมจากพายุโซนร้อนปาบึกอีก 7 วัน        นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กล่าวภายหลังการประชุมกับโอเปอเรเตอร์ 5 ค่าย และผู้ประกอบการโทรคมนาคม หารือมาตรการชดเชยผู้ใช้บริการที่ได้รับผลกระทบจากพายุโซนร้อนปาบึกในพื้นที่ภาคใต้ ที่ระบบการสื่อสารขัดข้องและเกิดจากเสาสัญญาณไม่มีกระแสไฟฟ้า ว่า ได้ขยายเวลาการเยียวยาผู้ได้รับผลกระทบในพื้นที่ภาคใต้ โดยเฉพาะในจังหวัดนครศรีธรรมราชและจังหวัดใกล้เคียงที่ยังไม่ได้แจ้งชื่อใช้สิทธิ์เยียวยาผลกระทบจากพายุ ระหว่างวันที่ 10 - 16 มกราคมนี้ ด้วยการชดเชยค่าบริการโทรฟรีไม่เกิน 50 นาที ใช้งานอินเทอร์เน็ตฟรี 1 GB จึงขอให้ประชาชนที่ได้รับผลกระทบให้แจ้งชื่อยังโอเปอเรเตอร์ 5 ค่าย เพื่อขอใช้สิทธิ์ชดเชยเยียวยาดังกล่าว พร้อมย้ำว่า เสาโทรคมนาคมไม่ได้รับความเสียหายหรือล้ม เพราะมีความแข็งแรงมากกว่าเสาไฟฟ้า         สำหรับฐานรายชื่อผู้ใช้บริการจากโอเปอเรเตอร์ 5 ค่าย ที่ได้รับผลกระทบในจังหวัดนครศรีธรรมราชและจังหวัดใกล้เคียง คือ เอไอเอส จำนวน 700,000 เลขหมาย // ทรู จำนวน 600,000 เลขหมาย // ดีแทค จำนวน 300,000 เลขหมาย // ทีโอที จำนวน 4,000 เลขหมาย และ แคท จำนวน 1,000 เลขหมาย